**POZIV NA DOSTAVU PONUDA**

**IZRADA PROJEKTNE DOKUMENTACIE CJELOVITE OBNOVE ZGRADA KOMPLEKSA SKLADIŠTA (depoa) I RADIONICA HNK U ZAGREBU na adresi Božidara Adžije 7a**

Ovaj postupak nabave se provodi sukladno članku 42. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (Narodne novine, br. 102/20, 10/21, 117/21) te članku 6. Pravilnika o provedbi postupaka nabave roba, radova i usluga za postupke obnove (Narodne novine, broj 126/21).

U Zagrebu, veljača 2022. godine

**S A D R Ž A J**

[1. OPĆI PODACI 4](#_Toc94559108)

[1.1 Opći podaci o naručitelju 4](#_Toc94559109)

[1.2 Osoba zadužena za kontakt 4](#_Toc94559110)

[Dodatne informacije, objašnjenja ili izmjene u vezi s Pozivom na dostavu ponuda 4](#_Toc94559111)

[1.3 Evidencijski broj nabave 4](#_Toc94559112)

[1.4 Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave Poziva na dostavu ponuda 4](#_Toc94559113)

[1.5 Vrsta postupka nabave 5](#_Toc94559114)

[1.6 Procijenjena vrijednost nabave 5](#_Toc94559115)

[1.7 Vrsta ugovora o nabavi 5](#_Toc94559116)

[1.8 Navod sklapa li se ugovor o nabavi ili okvirni sporazum 5](#_Toc94559117)

[1.9 Navod uspostavlja li se dinamički sustav nabave 5](#_Toc94559118)

[1.10 Navod provodi li se elektronička dražba 5](#_Toc94559119)

[2. PODACI O PREDMETU NABAVE 5](#_Toc94559120)

[2.1 Opis predmeta nabave 5](#_Toc94559121)

[2.2 Opis i oznaka grupa predmeta nabave 11](#_Toc94559122)

[2.3 Količina predmeta nabave 11](#_Toc94559123)

[2.4 Tehničke specifikacije 11](#_Toc94559124)

[2.5 Troškovnik 12](#_Toc94559125)

[2.6 Mjesto izvršenja usluge i Mjesto isporuke 12](#_Toc94559126)

[2.7 Rok početka i završetka izvršenja ugovora 12](#_Toc94559127)

[2.8 Opcije i moguća obnavljanja ugovora 13](#_Toc94559128)

[3. OSNOVE ZA ISKLJUČENJE GOSPODARSKOG SUBJEKTA 13](#_Toc94559129)

[3.1 Temeljem članka 10. stavak 1. točka 1. i 2. Pravilnika o obnovi, Naručitelj je obvezan isključiti gospodarskog subjekta iz postupka nabave ako utvrdi da: 13](#_Toc94559130)

[3.2 Temeljem članka 10. stavak 1. točka 3. Poziva na dostavu ponuda, Naručitelj je obvezan isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje: 15](#_Toc94559131)

[3.3 Odredbe o samokorigiranju 16](#_Toc94559132)

[4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 17](#_Toc94559133)

[4.1 Uvjeti sposobnosti za obavljanje profesionalne djelatnosti i dokumenti kojima se dokazuje ispunjavanje ovog uvjeta sposobnosti (kriterija za odabir gospodarskog subjekta) 17](#_Toc94559134)

[4.2 Ekonomska i financijska sposobnost 17](#_Toc94559135)

[4.3 Uvjeti tehničke i stručne sposobnosti i njihove minimalne razine te dokumenti kojima se dokazuje ispunjavanje ovih uvjeta sposobnosti (kriterija za odabir gospodarskog subjekta) 17](#_Toc94559136)

[4.3.1 Popis glavnih usluga 17](#_Toc94559137)

[4.3.2. Tehnički stručnjaci potrebni za izvršenje usluge 18](#_Toc94559138)

[4.4. Norme osiguranja kvalitete i norme upravljanja okolišem 18](#_Toc94559139)

[4.5 Oslanjanje na sposobnost drugih subjekata 18](#_Toc94559140)

[5. EUROPSKA JEDINSTVENA DOKUMENTACIJA O NABAVI 19](#_Toc94559141)

[6. PODACI O PONUDI 19](#_Toc94559142)

[6.1 Sadržaj i način izrade ponude 19](#_Toc94559143)

[6.2 Način dostave ponude (elektroničkim sredstvima komunikacije, te sredstvima komunikacije koja nisu elektronička) 20](#_Toc94559144)

[6.3 Varijante ponude 21](#_Toc94559145)

[6.4 Način određivanja cijene ponude 21](#_Toc94559146)

[6.5 Valuta ponude 22](#_Toc94559147)

[6.6 Kriterij za odabir ponude 22](#_Toc94559148)

[6.7 Jezik ili pismo na kojem se izrađuje ponuda ili njezin dio 24](#_Toc94559149)

[6.8 Rok valjanosti ponude 24](#_Toc94559150)

[7. OSTALE ODREDBE 24](#_Toc94559151)

[7.1 Odredbe koje se odnose na podugovaratelje 24](#_Toc94559152)

[7.5. Vrsta, sredstvo i uvjeti jamstva 25](#_Toc94559153)

[a) Jamstvo za ozbiljnost ponude 25](#_Toc94559154)

[b) Jamstvo za uredno ispunjenje ugovora 26](#_Toc94559155)

[7.7. Posebni uvjeti za izvršavanje ugovora 26](#_Toc94559156)

[7.8. Rok za donošenje odluke o odabiru ili odluke o poništenju 27](#_Toc94559157)

[7.9. Rok, način i uvjeti plaćanja 28](#_Toc94559158)

[7.10. Rok za izjavljivanje žalbe te naziv i adresa žalbenog tijela 28](#_Toc94559159)

[7.11. Ugovorna kazna 28](#_Toc94559160)

[7.12. Uvjeti i zahtjevi koji moraju biti ispunjeni sukladno posebnim propisima ili stručnim pravilima 29](#_Toc94559161)

[IZJAVA O NEKAŽNJAVANJU 33](#_Toc94559162)

# 1. OPĆI PODACI

## Opći podaci o naručitelju

Naziv: HRVATSKO NARODNO KAZALIŠTE (u daljnjem tekstu: Naručitelj)

Sjedište: 10000 Zagreb, Trg Republike Hrvatske 15.

OIB: 10852199405

Telefon: 01/4888488

Telefax: 01/4888508

Email: ivica.pranjic@hnk.hr

Internet adresa: www.hnk.hr

## Osoba zadužena za kontakt

Osoba zadužena za kontakt je Ivica Pranjić.

Sukladno članku 6. stavku 4. Pravilnika o obnovi, komunikacija i svaka druga razmjena informacija/podataka između Naručitelja i gospodarskih subjekata može se obavljati **na hrvatskom jeziku i latiničnom pismu, putem sustava Elektroničkog oglasnika javne nabave Republike Hrvatske – Jednostavna nabava (dalje: EOJN RH) i/ili putem e-maila:**

ivica.pranjic@hnk.hr; ana.k.cirjak@hnk.hr

Gospodarski subjekt može zahtijevati dodatne informacije, objašnjenja ili izmjene u vezi s Pozivom na dostavu ponuda tijekom roka za dostavu ponuda.

## Dodatne informacije, objašnjenja ili izmjene u vezi s Pozivom na dostavu ponuda

Pod uvjetom da je zahtjev dostavljen pravodobno, Naručitelj je obvezan odgovor, dodatne informacije i objašnjenja bez odgode, a **najkasnije jedan (1) dan** prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju,bez navođenja podataka o podnositelju zahtjeva.

Zahtjev je **pravodoban** ako je dostavljen **najkasnije tijekom trećeg (3.) dana** prije roka određenog za dostavu ponuda.

Naručitelj će Poziv na dostavu ponuda i svu moguću dodatnu dokumentaciju neograničeno i u cijelosti elektronički staviti na raspolaganje putem EOJN-a RH (modul jednostavna nabava) i putem internetskih stranica Naručitelja: [www.hnk.hr](http://www.hnk.hr).

U slučaju bitne izmjene Poziva na dostavu ponuda, Naručitelj će razmjerno produljiti rok za dostavu **ponuda za minimalno 3 (tri) dana, računajući od dana objave izmjene**.

## Evidencijski broj nabave

JN-PO-01/2022.

## Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave Poziva na dostavu ponuda

Sukladno članku 3. Pravilnika o obnovi, Naručitelj ne smije sklapati ugovore o nabavi sa sljedećim gospodarskim subjektima (u svojstvu ponuditelja, člana zajednice gospodarskih subjekata i podugovaratelja odabranom ponuditelju), i to:

* BLUMA, obrt za poslovno savjetovanje, Bolnička cesta 87, Zagreb, MBO: 97894958;

Sukladno odredbama o sukobu interesa iz članka 3. Pravilnika o obnovi, Ugovor o nabavi sklopljen protivno ovim odredbama o sukobu interesa je ništetan.

## Vrsta postupka nabave

Vrsta postupka nabave: Postupak nabave, sukladno članku 6. stavku 1. Pravilnika o obnovi, kod kojega Naručitelj objavljuje Poziv na dostavu ponuda u EOJN RH – Jednostavna nabava – eDostava s javnom objavom poziva prema Zakonu o obnovi i na internetskim stranicama Naručitelja.

## Procijenjena vrijednost nabave

Procijenjena vrijednost nabave iznosi 1.600.000,00 kuna bez PDV-a.

Procijenjena vrijednost nabave ne uključuje sve opcije i moguća obnavljanja ugovora.

## Vrsta ugovora o nabavi

Naručitelj će po provedenom postupku s odabranim ponuditeljem sklopiti ugovor o nabavi usluga IZRADA PROJEKTNE DOKUMENTACIE CJELOVITE OBNOVE ZGRADA KOMPLEKSA SKLADIŠTA (depoa) I RADIONICA HNK U ZAGREBU na adresi Božidara Adžije 7a.

## Navod sklapa li se ugovor o nabavi ili okvirni sporazum

Sklapa se ugovor o nabavi usluga.

## Navod uspostavlja li se dinamički sustav nabave

Ne uspostavlja se dinamički sustav nabave.

## Navod provodi li se elektronička dražba

Ne provodi se elektronička dražba.

# 2. PODACI O PREDMETU NABAVE

## Opis predmeta nabave

**CPV oznaka iz Jedinstvenog rječnika javne nabave:**

**Izrada projekta i nacrta, procjena troškova CPV**: **71242000-6**

Projektni program čini: Idejno arhitektonsko rješenje – prijedloga rekonstrukcije postojećeg kompleksa formiranjem nove scene, radionice i spremišta HNK (Studio Arhing, svibanj 2021.)

Predmet projektne dokumentacije je cjelovita obnova zgrada koja podrazumijeva radove koji se odnose na obnovu i ojačanje nosive konstrukcije te sve ostale radove kojima se zgrade dovode u stanje potpune građevinske upotrebljivosti do razine koju zahtijeva pravila struke.

Projektna dokumentacija se izrađuje – za zgrade 1, 6, 7 i 8, te dijelove zgrade 4, zgrade između 4 i 5, zgrade 5, (oznake iz prikaza postojećeg stanja) i to u onom dijelu postojećeg tlocrtnog gabarita koji Idejnim arhitektonskim rješenjem (projektnim programom) nije predviđen (obuhvaćen) prostorom za formiranje nove scene HNK.

Projektna dokumentacija obuhvaća i projekt prenamjene zgrada 2 i 3 iz sadašnje namjene radionice u Idejnim arhitektonskim rješenjem predviđenu namjenu spremišta (depoa).

Predmet projektne dokumentacije **nije nova scena HNK**.

Obuhvat projekta (s obzirom dapredmet projektne dokumentacijenije nova scena HNK) iznosi oko 6000 m2

Projektna dokumentacija sadrži:

**OPIS I GRAFIČKI PRIKAZ OBNOVE I REKONSTRUKCIJE SLOŽENE GRAĐEVINE/SKLOPA ZGRADA** (podloga za ishođenje posebnih uvjeta i uvjeta priključenja)

**GLAVNI PROJEKT**

- Arhitektonski projekt /tehnički opis, situacija, tlocrti, presjeci i pročelja/ Procjena vrijednosti investicije

- Geodetski elaborat

- Projekt konstrukcije /tehnički opis i proračuni/

- Projekt dizala i podizne platforme /tehnički opis i grafički prilozi/

- Projekt vodovoda i kanalizacije /tehnički opis i grafički prilozi/

- Projekt sprinkler instalacije /tehnički opis i grafički prilozi/

- Projekt strojarskih instalacija – grijanje, hlađenje i ventilacija /tehnički opis i grafički prilozi/

- Projekt strojarskih instalacija – plinska instalacija /tehnički opis i grafički prilozi/

- Projekt elektrotehničkih instalacija s jednopolnim shemema elektro ormara i sustava zaštite od munje /tehnički opis i grafički prilozi/

- Projekt vatrodojave /tehnički opis i grafički prilozi/

- Projekt zgrade u odnosu na uštedu toplinske energije i toplinsku zaštitu /tehnički opis i grafički prilozi/

- Projekt tehničke zaštite (alarmni sustav, sustavi video nadzora i kontrole pristupa)

- Prikaz mjera zaštite od požara /tehnički opis i grafički prilozi/

- Elaborat klasifikacije prostora

- Elaborat zaštite na radu

- Elaborat zaštite od buke

**-** Koordinator zaštite na radu s planom izvođenja radova

**IZVEDBENI PROJEKT**

- Arhitektonski projekt (palirski nacrti, planovi oplate, sheme, izvedbeni detalji)

- Radionički nacrti čelične konstrukcije i nacrti armature

- Projekt uređenja okoliša

- Troškovnici građevinsko-obrtničkih radova s potrebnim shemama, troškovnici instalacija i uređenja okoliša. Svi troškovnici sastavljeni i opisani prema pravilima za javnu nabavu radova (Zakon o javnoj nabavi Narodne novine br. 120/2016).

*Izvršitelj (odabrani ponuditelj) obvezuje se izvršavati predmetnu uslugu stručno, kvalitetno i u najkraćem mogućem roku, prema zahtjevima i potrebama iskazanim u sklopljenom Ugovoru, a u skladu s troškovnikom i odabranom ponudom.*

*Izvršitelj je obvezan Troškovnike koji su dio ovog predmeta nabave, a koji će se koristiti u tijeku postupka javne nabave****radova*** *na rekonstrukciji navedenih objekata, izraditi sukladno Zakonu o javnoj nabavi (Narodne novine br. 120/2016), osobito sukladno člancima 209., 210., 212. i 213. ZJN 2016. Ukoliko Naručitelj utvrdi, prilikom pripreme dokumentacije o nabavi za izvođenje građevinskih radova, da troškovnici nisu izrađeni sukladno navedenim zakonskim propisima, Izvršitelj je obvezan bez bilo kakve naknade promijeniti troškovnike. Isto vrijedi i za pojašnjenja dokumentacije o nabavi tijekom postupaka javne nabave za izvođenje radova, ako su pojašnjenja vezana uz Troškovnike i/ili projektnu dokumentaciju.*

*Naručitelj je dužan prigovore na vidljive nedostatke isporučene usluge dostaviti u pisanom obliku Izvršitelju u roku od osam (8) dana od dostave isporučene projektne dokumentacije, a za skrivene nedostatke u roku od dva (2) mjeseca od saznanja za iste.*

**INFORMACIJA O PROJEKTU**

Predmetna lokacija nalazi se na perimetru centra grada i pješački je dostupna. U neposrednoj blizini nalaze se fakulteti, Muzej Mimara, Tehnički muzej i Ministarstvo kulture, a sama lokacija na pješačkoj je udaljenosti od matične zgrade HNK i centra grada.

Potencijal lokacije jest njezin smještaj uz buduću gradsku os koja bi se formirala rekonstrukcijom trešnjevačke tržnice za koju je proveden javni natječaj a kojom bi se taj prostor povezao s centrom grada.

**Urbanistički parametri**

Postojeća izgradnja smještena je na katastarskoj čestici 761, u katastarskoj općini Trešnjevka.

Prema Generalnom urbanističkom planu grada Zagreba lokacija se nalazi u zoni mješovite namjene – M. Za navedeni prostor Generalni urbanistički plan grada Zagreba propisuje urbanu preobrazbu, odnosno obvezu izrade urbanističkog plana uređenja temeljem provedenog javnog natječaja za gradski projekt.

Do provedbe natječaja i usvajanja plana moguća je rekonstrukcija postojećih zgrada, zamjenska gradnja i dogradnja do 500 m2.

**Postojeće stanje**

Na parcelu se pristupa sa sjevera, s ulice Božidara Adžije. Površina parcele je 8.872 m2, a bruto površina zgrada cca 6.500 m2. Arhitektonski sklop čini više zgrada koje su se sukcesivno nadograđivale na najstariju zgradu sklopa čija je prvotna namjena bila konjušnica.

Konstrukcija spremišta kulisa i radionica, kao i spremišta na jugu parcele je zidana. Konstrukcija i materijali starijih zgrada su dotrajali. Danas su zgrade u lošem stanju, a nakon potresa 2020. narušena im je statika. Konstrukcija novijih zgrada na zapadu je armiranobetonski skelet te su one danas u dobrom stanju.

**Rekonstrukcija**

Prijedlogom rekonstrukcije zadržava se postojeća armiranobetonska izgradnja u dobrom stanju te središnji volumen nekadašnje konjušnice koji je prepoznat kao nositelj posebne ambijentalne vrijednosti.

Prostor se po funkcijama može podijeliti na cjeline: centralnog polivalentnog prostora dostupnog posjetiteljima, radionica s pratećim prostorima, prostorom scene i prostora spremišta.

Postojeći izduljeni volumen nekadašnje konjušnice dominira, kako pristupnim trgom tako i u samom rješenju zgrade, te je zbog atraktivnih proporcija zamišljen je kao polivalentni prostor – interaktivni prostor koji provodi gledatelja kroz proces stvaranja umjetničkog djela.

Na centralni dio, sa zapadne strane, nadovezuju se radionice – redom bravarska, stolarska, tapetarska, slikarska i kao nastavak središnjeg polivalentnog prostora – kiparska radionica. Ukupna površina radionica je cca 900 m2, a lagane pomične pregrade između njih omogućuju njihov izmještaj i promjenu veličine prema potrebi. Radionice su visine dvije etaže, a cijeli volumen može funkcionirati i kao jedan, nepregrađeni prostor. Centralno na zapadnoj fasadi smješten je prostor za smještaj strojeva. Radionice su osvjetljene preko prizemlja kako bi se omogućio vizualni kontakt sa dvorištem, ali i zenitalno prema zahtjevima vrste radionice. Smještaj radionica prati proizvodni proces izrade kulisa koji završava montažom na sceni smještenoj u jugoistočnom uglu sklopa, a koja u slučaju izvedbi ima kapacitet od 500 mjesta. Predviđaju se pokretne teleskopske tribine kako bi se omogućila fleksibilnost prostora. Pristup sceni, osim kroz radionice omogućen je i posjetiteljima kroz polivalentni prostor. U prizemlju, zid između centralnog prostora i radionica mjestimično je prošupljen kako bi se ostvario vizualni kontakt, a proces proizvodnje kulisa postao izložba u pokretu. Na katu je smještena galerija središnjeg prostora, s jedne strane otvorena prema centralnom dijelu zgrade, a s druge strane prema radionicama. Galerija služi zaposlenicima i posjetiteljima, a na njima se nalaze uredi i prostori za glumce koji su direktno povezani s prostorom scene.

Na jugu parcele smješteni su uredi sa zajedničkim prostorima za zaposlenike, u izdvojenoj, izduljenoj zgradi. Između glavnog volumena i lamele sa uredima formirano je dvorište – trg koje može služiti kao vanjski nastavak radionica.

Spremišta kulisa, dekora i kostima smještena su u postojećoj armiranobetonskoj zgradi. Protežu se kroz dvije od tri etaže postojeće zgrade koju povezuju teretni liftovi. Adicija na postojeće zgrade je natkriveni prostor za utovar i manipulaciju iznad kojeg se nalazi još jedna etaža sa skladišnim prostorima. Za skladištenje opreme predviđeno je kontejnersko skladištenje, kako bi se olakšao transport opreme, i regalno skladištenje kako bi se maksimalno iskoristio skladišni prostor. Na drugom katu postojeće zgrade nalazi se radni prostor i dodatna slikarna s pogledom na grad.

Na sjeveru parcele smješteno je reciklažno dvorište.

**Konstrukcija i materijali**

Predviđeno je da se zgrade 1, 2 i 3 podvrgnu popravku (razina 1) te njihova nosiva konstrukcija ostaje prema postojećim arhitektonskim nacrtima izvedenog stanja. Zgrade 4, 5, 7 i 8 se uklanjaju te se na mjestu njih izvode nove konstrukcije. Zgrada 6 se zadržava. Vrši se njen popravak i pojačanje, prema narednom opisu. Pojačana zgrada 6 biti će uklopljena u novo izvedenu konstrukciju.

Na mjestu zgrade 4 izvodi se nova zgrada Scene površine cca 1000 m2 dimenzija 30,0x32,0 m. Nosivi sustav činit će čelični stupovi i čelična krovna konstrukcija. Stupovi su na rasteru 5,0 m. Stijene koje čine čelični stupovi su visine 10,0 metara na koje se oslanja čelična krovna konstrukcija raspona 32,0 m. Čelična krovna konstrukcija je rešetka visine 3,0 m, koja se sastoji od gornjeg i donjeg pojasa te ispuna. Rešetka je predviđena da prenosi sva opterećenja vanjskih djelovanja, korisna opterećenja te dodatno opterećenje instalacija koje nosi.

Zgrada spremišta koja se gradi na mjestu zgrade 5 ima nosivi sustav čeličnog skeleta sa stupovima visine cca 8,0 m. Druga linija oslanjanja je zajednički AB zid zgrade 6. Nova konstrukcija ima tlocrtne dimenzije cca 31,0x16,0m. Rasponska krovna konstrukcija je čelična rešetka visine 1,2 m. Raspon krovne konstrukcije je 15,5 m. U zgradi spremišta nalazi se međukatna konstrukcija na visini 4,8 m. Međukatna konstrukcija izvodi se kao AB ploča. AB ploča oslanja se na čelične grede koje premošćuju raspon od 7,5 m odnosno 4 m. Grede koje nose međukatnu konstrukciju nalaze se na rasteru od 4-5 metara.

Polivalentni prostor izvodi se na mjestu zgrade 6. Nosiva konstrukcija postojeće zgrade se zadržava te se u potpunosti pridržava novom AB konstrukcijom na svojim vanjskim obodnim zidovima. Na taj način dobiva se ojačana konstrukcija koja zadovoljava današnje potresne norme, a u isto vrijeme se zadržava građevina zbog svoje monumentalne vrijednosti te se uklapa u kompleks budućeg polivalentnog prostora. Nova zgrada polivalentnog prostora ima longitudinalni tlocrt dimenzija 64x9,5 m. Ukupna visina do sljemena postojeće krovne rešetke je cca 10,0 m. Konstruktivni sustav čine obodni AB zidovi s kontraforama. Obodni zidovi su na svakih 4,0 m zadebljani tako da tvore stup u zidu. Novi AB zid izvodi se s vlastitim temeljima. Kontrafora je visoka cca. 8,0 m. Postojeće krovište je drveno dvostrešno, sustava jednostruke visulje. Postojeće krovište se zadržava radi estetske namjene. Dotrajale elemente krovišta potrebno je popraviti ili po potrebi zamijeniti. Konstruktivnu namjenu postojećeg drvenog krovišta zamijeniti će nova čelična krovna rešetka. Čelična rešetka dolazi iznad postojeće drvene. Raspon rešeteke je 10,5 m. Rešetka ima visinu 1,1 m. Krovna konstrukcija rešetke ima gornji i donji pojas u blagom nagibu od 5 stupnjeva. Visina rešetke u sljemenu je 11,3 metra iznad kote terena.

Prostor zgrade koja ima namjenu bravarskih, stolarskih, tapetarskih i slikarskih radionica se naslanja na polivalentni prostor. Taj dio čini čelična skeletna konstrukcija s obodnim stupovima visine 8,3 m, sa zidanom ispunom, odnosno ispunom od laganog materijala. Druga linija oslanjanja je zajednički AB zid zgrade 6. Nad stupovima nalazi se čelična krovna rešetkasta konstrukcija koja premošćuje 13 m. Rešetka je visine 1,2 m. Krovne rešetke se nalaze na rasteru od cca 4 m. Rešetka nema nagib, a visina u sljemenu iznosi 9,6 m. Namjena rešetke je također za prolazak instalacija. Rešetka je predviđena da nosi dodatna stalna opterećenja instalacija.

Na mjestu zgrade 8 izvodi se nova zidana građevina. Nosivi sustav je omeđeno ziđe na postojećim rasterima stare zgrade 8, cca 4,0 m. Tlocrtne dimenzije zgrade su cca 70,0x4,0 m. Na zidanu građevinu dolazi nova drvena krovna konstrukcija.

**Instalacije**

Strojarske instalacije

Koncept klimatizacije (grijanja, hlađenja, pripreme i obrade zraka) planiran je korištenjem obnovljivih izvora energije putem ugradnje dizalica topline izvedbe zrak–voda koje bi se smjestile na krovu spremišta na jugoistočnom dijelu parcele.

Zbog razvedenosti objekta predviđa se formiranje dviju strojarnica u kojima bi se ugradila sva potrebna oprema i armatura te izmjenjivači topline koji bi fizički odjeljivali izvor i potrošače. U strojarnicama bi se izradili razdjelnici i sabirnici za lokalnu distribuciju i efikasnije gospodarenje energijom. Po svim prostorima bi se ugradili ventilokonvektori (stropne, zidne, parapetne, kazetne izvedbe,…) koji bi osnovno zagrijavali ili hladili prostore. Priprema i obrada zraka za ventilaciju prostora se predviđa rekuperacijskim klima komorama koje bi zadovoljavale sanitarne potrebe za vanjskim zrakom dok bi osnovno grijanje / hlađenje bilo ventilokonvektorima.

Predviđa se ugradnja više klima komora radi različitih režima i uvjeta korištenja prostora. Radionice bi se ventilirale sa rekuperacijskom klima komorom sa nisko turbulentnim dovodom obrađenog zraka kako bi se prašenje po prostorima svelo na minimum obzirom na djelatnosti u radionicama (stolarska, kiparska,). Klima komora radionice se predviđa sa više stupnjevitom filtracijom odvodnog zraka kako bi se na ekonomičan način (zamjenom jeftinijih filtra) maksimalno povećala funkcionalnost i efikasnost komore.

Korištenje topline otpadnog zraka u sustavima ventilacije i klimatizacije je kako zahtjev gospodarenja energijom i očuvanja okoliša tako i efikasnog stvaranja optimalne kvalitete i ugode boravka u prostorima. U sve ventilacijske sustave predviđaju se klima komore sa rekuperatorima/regeneratorima što većeg učinka povrata topline.

Elektroinstalacije

Elektrotehničkim projektom potrebno je predvidjeti povećanje priključne električne snage postojećeg priključka te slijedeće vrste električnih instalacija:

• Niskonaponski priključak i mjerenje električne energije

• Niskonaponski razvod unutar građevine

• Elektroinstalacije rasvjete

• Sigurnosna –protupanična rasvjeta

• Elektroinstalacije utičnica i priključaka

• Elektroinstalacija priključaka strojarske opreme

• Elektronička komunikacijska infrastruktura –EKI i elektronička komunikacijska mreža – EKM

• Sustav ozvučenja

• Sustav za zaštitu od munje i uzemljenje

Vodovod i kanalizacija

Za potrebe zahvata unutar zgrade treba osigurati potrošnu vodu za sanitarne potrebe te protupožarnu vodu za unutrašnju hidrantsku mrežu.

Potrebne količine sanitarne potrošne vode će se u cijelosti osigurati postojećim priključkom, a priprema tople vode će biti lokalna.

U pogledu vodovodnih instalacija protupožarna zaštita zgrade će biti riješena izvedbom unutrašnje i vanjske hidrantske mreže te izgradnjom spremnika za potrebe sprinkler sustava.

Postojeće zgrade su spojene na vanjski razvod kanalizacije.

Unutar zgrade će se izvesti separatna kanalizacija do spoja na vanjsku mješovitu kanalizaciju. Oborinske čiste vode sa krovnih površina će se o direktno spojiti na kolektor vanjske kanalizacije.

Zaštita od požara

Pristup do predmetne građevine osiguran je s javno prometne površine a manipulativna površina za rad vatrogasnih vozila bit će osigurana s tri strane zgrade. Obzirom na visinu građevine, operativne površine za rad vatrogasnih vozila mogu biti na maksimalnoj udaljenosti 12 m od vanjskog zida građevine.

Predviđena je postava unutarnje i vanjske hidrantske mreže, unutarnje mobilne opreme i stabilnih sustava za dojavu i gašenje požara

**Oblikovanje**

Kompozicija volumena, u okvirima zadane postojeće gradnje, ukazuje na nužnost artikulacije vanjskog prostora oblikovanjem pristupnog trga kao interaktivnog prostora.

Čitav prostor je poligon za razna događanja, kako kulturna tako i komercijalna.

Ovim projektom, onaj obično skriveni, dio nastajanja umjetničkog djela približio bi se konzumentima i dao novu dimenziju doživljaju kako kulturnog djela tako i grada.

**Iskaz bruto površina / postojeće stanje**

|  |  |  |  |  |  |
| --- | --- | --- | --- | --- | --- |
| ZGRADA | PRIZEMLJE / m2 | MEZANIN / m2 | 1. KAT / m2 | 2. KAT-PK / m2 | UKUPNO / m2 |
| 1 | 110 |   |   |   | 110 |
| 2 | 219 |   | 219 | 217 | 655 |
| 3 | 402 | 140 | 402 | 407 | 1.351 |
| 4 | 605 |   | 209 | 207 | 1.021 |
| 5 | 465 |   |   |   | 465 |
| 6 | 553 |   | 28 |   | 581 |
| 7 | 987 |   | 180 | 917 | 2.084 |
| 8 | 296 |   |   |   | 296 |
| UKUPNO |   |   |   |   | 6.563 |

Obuhvat projekta (s obzirom dapredmet projektne dokumentacijenije nova scena HNK) iznosi oko 6000 m2.

## Opis i oznaka grupa predmeta nabave

Predmet nabave nije podijeljen na grupe.

## Količina predmeta nabave

Sukladno članku 4. stavku 1. alineji 1. Pravilnika o dokumentaciji o nabavi te ponudi u postupcima javne nabave („Narodne novine“, br. 65/17 i 75/20), u troškovniku je navedena točna količina predmeta nabave.

## Tehničke specifikacije

Tehničke specifikacije su definirane ovim Pozivom na dostavu ponuda i Troškovnikom koji je sastavni dio ovog Poziva na dostavu ponuda i koji je samostalno i u cijelosti objavljen u EOJN RH, zajedno s Pozivom na dostavu ponuda.

***Naručitelj je nakon potresa, u cilju hitnog utvrđivanja postojećeg stanja građevina i štete koju su iste pretrpjele uslijed požara ugovorio izradu Elaborata ocjene postojećeg stanja građevinske konstrukcije sa istražnim radovima na nosivoj konstrukciji i Arhitektonsku snimku postojećeg stanja s ponuditeljem Studio Arhing d.o.o****.*

Osim Troškovnika objavljujemo i slijedeću dokumentaciju koja je sastavni dio ovog Poziva na dostavu ponuda:

- Idejno arhitektonsko rješenje Adžijina (Studio Arhing)

- Snimak postojećeg stanja (Studio Arhing)

- Elaborat ocjene postojećeg stanja građevinske konstrukcije (Studio Arhing)

Navedenu dokumentaciju koja je dio tehničke specifikacije predmeta nabave izradila je tvrtka Studio Arhing d.o.o. za projektiranje i consulting

*Člankom 2. stavkom 2. Pravilnika o sadržaju i tehničkim elementima projektne dokumentacije obnove, projekta za uklanjanje zgrade i projekta za građenje zamjenske obiteljske kuće oštećenih potresom na području Grada Zagreba, Krapinsko-zagorske županije i Zagrebačke županije (Narodne novine br. 127/2020) je propisano, citirano:*

***„Elaborat ocjene postojećeg stanja građevinske konstrukcije i projekt obnove konstrukcije zgrade odnosno projekt obnove zgrade za cjelovitu obnovu zgrade, za potrebu obnove potresom oštećenih zgrada javne namjene, višestambenih, poslovnih i stambeno-poslovnih zgrada te obiteljskih kuća, smatraju se cjelinom te se njihova izrada za svaku pojedinu zgradu povjerava jednoj osobi.“***

## Troškovnik

Nestandardizirani troškovnik se nalazi u prilogu u Excel formatu. Naručitelj o ovom postupku nabave nije koristio standardizirani troškovnik.

U obrascu troškovnika obvezno se popunjavaju sve jedinične cijene. Sve cijene (jedinične i ukupne cijene stavki, cijene ponude, iznos PDV-a i cijenu ponude s PDV-om) će ponuditelji upisivati na dvije decimale. Ako određene usluge ponuditelj neće naplaćivati ili je ista uračunata u cijenu neke druge stavke troškovnika, ponuditelj je obvezan upisati iznos 0,00. Ponuditelj je obvezan unijeti sve jedinične cijene stavaka Troškovnika.

Troškovnik Ponuditelji ne potpisuju niti ovjeravaju već ga dostavljaju popunjenog u .xlsx formatu.

Ponuditeljima je zabranjeno mijenjanje ili nadopunjavanje teksta Poziva na dostavu ponuda pa tako i Troškovnika. Ukoliko Naručitelj utvrdi da je Ponuditelj u svojoj ponudi mijenjao tekst Troškovnika u dijelu Opisa stavki, mjerne jedinice ili količine, odbit će takvu ponudu. Troškovnik se mora popunjavati elektronički (ne popunjava se rukom pa učitava u pdf formatu). Troškovnik se u ponudi obvezno dostavlja u istom formatu u kojem je stavljen na raspolaganje u EOJN RH (Excel Document). Ponudbeni troškovnik mora biti identičan zadnjoj verziji troškovnika objavljenog u EOJN RH (Jednostavna nabava).

## Mjesto izvršenja usluge i Mjesto isporuke

Mjesto izvršenja usluge je u prostorima odabranog ponuditelja, prostorima Naručitelja i na lokaciji kompleksa koji je predmet projektiranja – B. Adžije 7a.

Mjesto isporuke predmeta usluge je sjedište Naručitelja – Trg Republike Hrvatske 15, 10000 Zagreb.

## Rok početka i završetka izvršenja ugovora

Ugovorne strane sklapaju ugovor o nabavi u pisanom obliku u roku od 30 dana od dana izvršnosti odluke o odabiru. Nakon izvršnosti odluke o odabiru, odabrani ponuditelj dužan je u roku od 8 dana od dostave Prijedloga ugovora isti potpisati kako bi se moglo krenuti sa izvršenjem ugovornih obveza, a radi rokova izvršenja ugovora koji je usklađen s Ugovorom o dodjeli bespovratnih financijskih sredstava za operacije koje se financiraju iz fonda solidarnosti EU. Ugovor o nabavi mora biti sklopljen u skladu s uvjetima određenima u Pozivu na dostavu ponuda i odabranom ponudom.

Ugovorne strane izvršavaju ugovor o nabavi u skladu s uvjetima određenima u Pozivu na dostavu ponuda i odabranom ponudom.

Rok početka izvršenja ugovora: Ugovor stupa na snagu danom potpisa, a izvršenje počinje od dana sklapanja ugovora.

**Rok završetka izrade projektne dokumentacije je najkasnije do 30.05.2022. godine**

**ROK ISPORUKE PROJEKTNE DOKUMENTACIJE**

* + OPIS I GRAFIČKI PRIKAZ (Idejno arhitektonsko rješenje) – 10 dana od dana potpisa Ugovora o projektiranju –

ishođenje posebnih uvjeta i uvjeta priključenja 20 dana od predaje idejnog arhitektonskog rješenja nadležnom tijelu graditeljstva,

* + GLAVNI PROJEKT -60 dana nakon izrade opisa i grafičkog prikaza i predaje nadležnom upravnom tijelu na ishođenje posebnih uvjeta i uvjeta priključenja. Arhitektonsko građevinski projekt počinje s radom odmah po izradi idejnog rješenja odnosno 10-tog dana nakon potpisa Ugovora.
	+ Instalacije po ishođenju posebnih uvjeta
	+ IZVEDBENI PROJEKT I TROŠKOVNICI – 30 dana od izrade glavnog projekta odnosno 70-tog dana od potpisa Ugovora.

**Ukupni rok završetka projektne dokumentacije je 30.05.22.**

Projektna dokumentacija izrađuje se sukladno Zakonu o obnovi zgrada oštećenih potresom… (NN 102/20, 10/21, 117/21) , Programom mjera… (NN 137/21) i pratećim Pravilnicima.

Izrada projektne dokumentacije financira se iz sredstava Fonda Solidarnosti EU kao prihvatljiv trošak Aktivnosti 1, Intervencije 1.

## Opcije i moguća obnavljanja ugovora

Ne predviđa se.

# 3. OSNOVE ZA ISKLJUČENJE GOSPODARSKOG SUBJEKTA

U ovoj točki Poziva na dostavu ponuda navedene su:

* obvezne osnove za isključenje gospodarskog subjekta i dokumenti kojima se dokazuje da ne postoje osnove za isključenje, te

**OBVEZNE OSNOVE ZA ISKLJUČENJE GOSPODARSKOG SUBJEKTA I DOKUMENTI KOJIMA SE DOKAZUJE DA NE POSTOJE OSNOVE ZA ISKLJUČENJE**

## 3.1 Temeljem članka 10. stavak 1. točka 1. i 2. Pravilnika o obnovi, Naručitelj je obvezan isključiti gospodarskog subjekta iz postupka nabave ako utvrdi da:

1. **je gospodarski subjekt koji ima poslovni nastan u Republici Hrvatskoj ili osoba koja je član** upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta **i koja je državljanin Republike Hrvatske pravomoćnom presudom osuđena za:**
2. **sudjelovanje u zločinačkoj organizaciji, na temelju**
* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
1. **korupciju, na temelju**
* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
1. **prijevaru, na temelju**
* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
1. **terorizam ili kaznena djela povezana s terorističkim aktivnostima, na temelju**
* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
1. **pranje novca ili financiranje terorizma, na temelju**
* članka 98. (financiranje terorizma) i članka 265. (pranje novca) Kaznenog zakona
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
1. **dječji rad ili druge oblike trgovanja ljudima, na temelju**
* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili
1. **je gospodarski subjekt koji nema poslovni nastan u Republici Hrvatskoj ili osoba koja je član** upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta **i koja nije državljanin Republike Hrvatske pravomoćnom presudom osuđena za kaznena djela iz članka 251. stavka 1. točke 1. podtočaka od a) do f) članka 10. stavka 2. Pravilnika o obnovi i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.**

Naručitelj je obvezan isključiti gospodarskog subjekta u bilo kojem trenutku tijekom postupka nabave ako utvrdi da postoje osnove za isključenje iz članka 10. Pravilnika o obnovi, odnosno točke 3.1. ovog Poziva na dostavu ponuda.

**Dokazivanje**

Za potrebe utvrđivanja naprijed navedenih okolnosti (iz točke 3.1. Poziva na dostavu ponuda) gospodarski subjekt u ponudi dostavlja:

1. izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz stavka 1. točke 1. i 2. ovog članka

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz stavka 5. članka 10 Pravilnika o obnovi. ili ako ne obuhvaćaju sve okolnosti iz stavka 1. i stavka 2. točke 2. članka 10. Pravilnika o obnovi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**Napomena:** Navedenu izjavu (izjavu iz ove točke Poziva na dostavu ponuda, **može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi** upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta (sukladno članku 20. stavku 10. Pravilnika o dokumentaciji o nabavi te ponudi u postupcima javne nabave; „Narodne novine“, br. 65/17 i 75/2020, dalje: Pravilnik).

Razdoblje isključenja gospodarskog subjekta kod kojeg su ostvarene osnove za isključenje iz ove točke Poziva na dostavu ponuda iz postupka nabave je pet godina od dana pravomoćnosti presude, osim ako pravomoćnom presudom nije određeno drukčije (članak 10. stavak 8. Pravilnika o obnovi).

**Dokumenti kojim Ponuditelj dokazuje da ne postoje razlozi isključenja iz ove točke Poziva na dostavu ponuda ne smiju biti stariji od 6 mjeseci od dana objave Poziva na dostavu ponuda u EOJN RH (jednostavna nabava) i na internetskoj stranici naručitelja.**

**Dokazivanje u slučaju zajednice gospodarskih subjekata, podugovaratelja ili oslanjanja na sposobnost drugih subjekata**

Odredbe točke 3.1. Poziva na dostavu ponuda se  **odnose i na podugovaratelje.** Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.

Odredbe točke 3.1. Poziva na dostavu ponuda **odnose se i na subjekte na čiju se sposobnost gospodarski subjekt oslanja.** Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir, ako utvrdi da kod tog subjekta postoje osnove za isključenje.

Odredbe točke 3.1. Poziva na dostavu ponuda **odnose se i na sve članove zajednice gospodarskih subjekata (ponuditelja).**

## 3.2 Temeljem članka 10. stavak 1. točka 3. Poziva na dostavu ponuda, Naručitelj je obvezan isključiti gospodarskog subjekta iz postupka nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

* + 1. ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje u Republici Hrvatskoj, ako gospodarski subjekt ima poslovni nastan u Republici Hrvatskoj, ili u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj. Iznimno, Naručitelj neće isključiti gospodarskog subjekta iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja naprijed navedenih okolnosti (iz točke 3.2. Poziva na dostavu ponuda) gospodarski subjekt u ponudi dostavlja:

* potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz stavka 1. točke 3. ovog članka.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz stavka 5. članka 10. Pravilnika, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**Dokumenti kojim Ponuditelj dokazuje da ne postoje razlozi isključenja iz ove točke Poziva na dostavu ponuda ne smiju biti stariji od 3 mjeseci od dana objave Poziva na dostavu ponuda u EOJN RH (jednostavna nabava) i na internetskoj stranici naručitelja.**

**Dokazivanje u slučaju zajednice gospodarskih subjekata, podugovaratelja ili oslanjanja na sposobnost drugih subjekata**

Odredbe točke 3.2. Poziva na dostavu ponuda **odnose se i na podugovaratelje**. Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.

Odredbe točke 3.2. Poziva na dostavu ponuda **odnose se i na subjekte na čiju se sposobnost gospodarski subjekt oslanja**. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir, ako utvrdi da kod tog subjekta postoje osnove za isključenje.

Odredbe točke 3.2. Poziva na dostavu ponuda odnose se i **na sve članove zajednice gospodarskih subjekata (ponuditelja).**

## Odredbe o samokorigiranju

Gospodarski subjekt kod kojeg su ostvarene osnove za isključenje može javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Poduzimanje mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,

3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Javni naručitelj neće isključiti gospodarskog subjekta iz postupka nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz ove točke do isteka roka zabrane u državi u kojoj je presuda na snazi.

# 4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)

Kriteriji za odabir gospodarskog subjekta (uvjeti sposobnosti) u ovom postupku nabave odnose se na: sposobnost za obavljanje profesionalne djelatnosti i tehničku i stručnu sposobnost.

Gospodarski subjekti dokazuju svoju sposobnost sukladno uvjetima i dokumentima iz ove točke Poziva na dostavu ponuda.

## 4.1 Uvjeti sposobnosti za obavljanje profesionalne djelatnosti i dokumenti kojima se dokazuje ispunjavanje ovog uvjeta sposobnosti (kriterija za odabir gospodarskog subjekta)

4.1.1. Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

**Dokazivanje u ponudi:**

* izvatkom iz sudskog, obrtnog, strukovnog ili drugog odgovarajućeg registra, koji se vodi u državi članici njegova poslovnog nastana

U slučaju zajednice gospodarskih subjekata svi članovi zajednice moraju pojedinačno dokazati sposobnost za obavljanje profesionalne djelatnosti.

## 4.2 Ekonomska i financijska sposobnost

4.2.1. Gospodarski subjekt mora dokazati da ima minimalni godišnji opći promet za tri (3) dostupne financijske godine 2019-2021 minimalno u visini dvostrukog iznosa procijenjene vrijednosti nabave za svaku pojedinu financijsku godinu.

**Dokazivanje u ponudi:**

-Izjavom o ukupnom godišnjem prometu gospodarskog subjekta za svaku od tri (3) posljednje dostupne financijske godine

## 4.3 Uvjeti tehničke i stručne sposobnosti i njihove minimalne razine te dokumenti kojima se dokazuje ispunjavanje ovih uvjeta sposobnosti (kriterija za odabir gospodarskog subjekta)

Javni naručitelj može odrediti uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse te iskustvo potrebno za izvršenje ugovora o nabavi na odgovarajućoj razini kvalitete, a osobito zahtijevati da gospodarski subjekt ima dovoljnu razinu iskustva.

## 4.3.1 Popis glavnih usluga

Gospodarski subjekt mora dokazati da je u godini u kojoj je započeo postupak nabave i tijekom tri (3) godine koje prethode toj godini pružio jednu uslugu istu ili sličnu predmetu nabave. Vrijednost (bez PDV-a) **jedne pružene usluge** mora biti minimalno u visini procijenjene vrijednosti nabave. Gospodarski subjekt na taj način dokazuje da ima potrebno iskustvo, znanje i sposobnost te da je s obzirom na opseg, predmet i procijenjenu vrijednost nabave sposoban kvalitetno izvršiti uslugu koja je predmet nabave.

Usluga će se smatrati „istom ili sličnom predmetu ove nabave“ ako se radi o izradi glavnog projekta i izvedbenog projekta za izgradnju ili rekonstrukciju građevine minimalno bruto površine od 6.000 m2.

**Dokazivanje**

**- popisom glavnih usluga izvršenih u godini u kojoj je započeo postupak nabave i tijekom tri godine koje prethode toj godini. Popis glavnih usluga mora sadržavati opis usluga, vrijednost usluga, datum te naziv druge ugovorne strane. Popis usluge potpisuje i ovjerava gospodarski subjekt koji dokazuje navedeni uvjet sposobnosti.**

**NAPOMENA:**

U slučaju da je više gospodarskih subjekta zajedno izvršilo ugovor, u popisu mora biti jasno naznačeno koje usluge i za koju vrijednost je gospodarski subjekt koji predaje Ponudu u ovom postupku nabave izvršio.

**Dokumenti kojim Ponuditelj dokazuje uvjet tehničke i stručne sposobnosti iz ove točke Poziva na dostavu ponuda ne smiju biti stariji od 3 mjeseca od dana objave Poziva na dostavu ponuda u EOJN RH (jednostavna nabava) i na internetskoj stranici naručitelja.**

## 4.3.2. Tehnički stručnjaci potrebni za izvršenje usluge

Za realizaciju projekta koji je predmet nabave gospodarski subjekt mora imati na raspolaganju:

* **2 (dva) stručnjaka arhitektonske struke** u svojstvu projektanta arhitekture od toga jedan s minimalno 15 god radnog staža u struci kao stručnjak arhitekt
* **5 (pet) stručnjaka građevinske struke** u svojstvu projektanta konstrukcije od toga **2 (dva) stručnjaka** s minimalno 15 god radnog staža u struci

**Dokazivanje:**

-Popisom tehničkih stručnjaka s kojima ponuditelj raspolaže u svrhu izvršenja ugovora, koji mora sadržavati minimalno – ime i prezime, temelj raspolaganja (zaposlenje, angažman i slično), uloga stručnjaka u izvršenju ugovora, struka, stupanj obrazovanja)

Navedeni sastav stručnog tima treba osigurati odgovarajuću razinu kvalitete pruženih usluga s obzirom na specifičnost i kompleksnost predmeta nabave.

## 4.4. Norme osiguranja kvalitete i norme upravljanja okolišem

Nije primjenjivo

## 4.5 Oslanjanje na sposobnost drugih subjekata

Gospodarski subjekt može se u ovom postupku nabave radi dokazivanja ispunjavanja uvjeta tehničke i stručne sposobnosti osloniti na sposobnost drugih subjekata, bez obzira na pravnu prirodu njihova međusobnog odnosa.

Gospodarski subjekt može se u postupku nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije ili uz relevantno stručno iskustvo (točka 4.2.1. Poziva na dostavu ponuda), samo ako će ti subjekti izvršavati usluge za koje se ta sposobnost traži.

Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenima u članku 9. Pravilnika o obnovi.

# 5. EUROPSKA JEDINSTVENA DOKUMENTACIJA O NABAVI

Nije primjenjivo.

# 6. PODACI O PONUDI

**Ponuda je izjava volje ponuditelja u pisanom obliku** da će isporučiti robu, pružiti usluge ili izvesti radove u skladu s uvjetima i zahtjevima iz Poziva na dostavu ponuda.

**Pri izradi ponude ponuditelj se mora pridržavati zahtjeva i uvjeta iz Poziva na dostavu ponuda, te ne smije mijenjati ni nadopunjavati tekst Poziva na dostavu ponude**.

**Ponuda obvezuje ponuditelja do isteka roka valjanosti ponude**, a na zahtjev Naručitelja ponuditelj može produžiti rok valjanosti svoje ponude.

## Sadržaj i način izrade ponude

Naručitelj u Oglasniku objavljuje Poziv koji sadrži uvjete i kvalitativne kriterije koje zainteresirani gospodarski subjekti moraju zadovoljiti za odabir ponuditelja u ovom postupku jednostavne nabave.

Svaki zainteresirani gospodarski subjekt može dostaviti ponudu.

Pri izradi ponude, ponuditelj se mora pridržavati zahtjeva i uvjeta iz ovog Poziva.

Rok valjanosti ponude je minimalno 2 mjeseca. Ponuditelj rok valjanosti ponuda upisuje u za to predviđeno mjesto pri upisu podataka u Oglasniku. Ukoliko tijekom postupka istekne rok valjanosti ponude i/ili jamstva za ozbiljnost ponude, Naručitelj je obvezan prije odabira pisanim putem zatražiti izjavu o produljenju roka valjanosti ponude i/ili jamstva za ozbiljnost ponude od ponuditelja koji je podnio ekonomski najpovoljniju ponudu, u primjerenom roku ne kraćem od pet (5) dana.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Nisu dopuštene alternativne ponude (varijante ponude).

Naručitelj neće odbiti ponudu gospodarskog subjekta koji dokaže da rješenje koje nudi na jednakovrijedan način zadovoljava zahtjeve i uvjete određene u ovom Pozivu.

U cijenu ponude bez poreza na dodanu vrijednost moraju biti uračunati svi troškovi, uključujući posebne poreze, trošarine i carine, ako postoje.

Cijena ponude piše se brojkama u apsolutnom iznosu i izražava se u kunama. Cijena ponude je nepromjenjiva tijekom trajanja Ugovora. U cijenu ponude bez poreza na dodanu vrijednost moraju biti uračunati svi troškovi i popusti ponuditelja. U cijenu ponude moraju biti uračunate sve radnje Ugovaratelja potrebne za dostavu, istovar, montažu predmeta nabave, uspostavu odgovarajućih spojeva između svih sastavnih dijelova i osiguranje funkcionalnost predmeta nabave.

Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku te cijenu ponude u HRK bez PDV-a, iznos PDV-a i cijenu ponude u HRK s PDV-om.

Ukoliko ponuditelj nije u sustavu PDV-a, tada se u Troškovniku na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis PDV-a ostavlja se prazno. U tom slučaju, ako tijekom izvršenja ugovora o nabavi ponuditelj/ugovaratelj uđe u sustav PDV-a, isti mu neće biti priznat te će podmirenje troška PDV-a po izdanim računima biti obveza ponuditelja/ugovaratelja, u skladu s odredbama ovoga Poziva na dostavu ponuda i ugovora koji će se sklopiti.

S obzirom na to da ne može koristiti pravo na pretporez, Naručitelj će uspoređivati cijene ponuda s PDV-om.

Ponuditelj ne smije označiti tajnim: podatke o cijeni ponude, troškovnik, podatke u vezi s kriterijima za odabir ponude te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

**Ponuda sadrži:**

1. Uvez ponude sukladno obrascu Oglasnika,
2. Dokaze sposobnosti i razloge isključenja iz točke 3 i 4 ovog Poziva na dostavu ponuda
3. Jamstvo za ozbiljnost ponude
4. Troškovnik
5. Dokaz za nefinancijski kriterij

Sukladno Zakonu o provedbi Opće uredbe o zaštiti podataka (Narodne novine br. 42/18), Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), prikupljeni podaci će se obrađivati i koristiti isključivo na način i u svrhe koje su vezane uz predmetni postupak nabave, izvršenje ugovora o nabavi te reviziju postupka.

Ponuda dostavljena elektroničkim sredstvima komunikacije putem Oglasnika obvezuje ponuditelja u roku valjanosti ponude neovisno o tome je li potpisana ili nije te Naručitelj ne smije odbiti takvu ponudu samo zbog toga razloga.

Trošak pripreme i podnošenja ponude u cijelosti snosi ponuditelj.

Ovaj Poziv može se besplatno preuzeti u elektroničkom obliku na internetskoj stranici Oglasnika.

Prilikom preuzimanja dokumentacije, zainteresirani gospodarski subjekti moraju se registrirati i prijaviti kako bi bili evidentirani kao zainteresirani gospodarski subjekti te kako bi Oglasnik slao sve dodatne obavijesti o tom postupku.

## Način dostave ponude (elektroničkim sredstvima komunikacije, te sredstvima komunikacije koja nisu elektronička)

**Način dostave ponude – isključivo elektroničkim sredstvima komunikacije**

Ponuda se dostavlja elektroničkim sredstvima komunikacije putem Elektroničkog Oglasnika javne nabave – Jednostavna nabava.

Ponude se dostavljaju isključivo elektronički, putem Oglasnika, vezujući se na elektroničku objavu Poziva u Oglasniku, modul Jednostavne objave.

Prilikom elektroničke dostave ponuda, sva komunikacija, razmjena i pohrana informacija između ponuditelja i Naručitelja obavlja se na način da se očuva integritet podataka i tajnost ponuda. Ovlaštene osobe Naručitelja imat će uvid u sadržaj ponuda tek po isteku roka za njihovu dostavu.

Detaljne upute vezano za elektroničku dostavu ponuda u postupcima jednostavne nabave, dostupne su na stranicama Oglasnika, na adresi https://eojn.nn.hr/Oglasnik.

Iznimno, u roku za dostavu ponuda, ponuditelji u papirnatom obliku dostavljaju dokumente koji su važeći samo u izvorniku, ako ih elektroničkim sredstvom nije moguće dostaviti u izvorniku, poput traženog jamstva za ozbiljnost ponude.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj je obvezan naznačiti na koji postupak nabave i na koju ponudu se odvojeni dokumenti odnose, te takva omotnica sadrži sve podatke, s dodatkom „dio/dijelovi ponude koji se dostavlja/ju odvojeno“.

Dio/dijelove ponude koje ponuditelj dostavlja u papirnatom obliku moraju biti dostavljeni u roku za dostavu ponuda, u zatvorenoj omotnici s naznakom:

* naziv i adresa naručitelja: HRVATSKO NARODNO KAZALIŠTE, 10000 Zagreb, Trg Republike Hrvatske 15, 10000 Zagreb,
* naziv i adresa ponuditelja,
* evidencijski broj nabave,
* naziv predmeta nabave
* naznaka »dio ponude koji se dostavlja odvojeno - Jamstvo za ozbiljnost ponude«
* naznaka »ne otvaraj«.

Ponuditelj samostalno određuje način dostave i sam snosi rizik eventualnog gubitka odnosno nepravovremene dostave.

Ako ponuditelj dostavlja jamstvo za ozbiljnost ponude u papirnatom obliku, **ono je važeće samo u izvorniku. Jamstvo za ozbiljnost ponude dostavlja se u roku za dostavu ponuda.**

U slučaju dostave dijelova ponude sredstvima komunikacije koja nisu elektronička, ti dijelovi moraju biti dostavljeni prije isteka roka za dostavu ponuda te se u tom slučaju ponuda smatra dostavljenom u trenutku dostave ponude elektroničkim sredstvima komunikacije.

## Varijante ponude

Varijante ponude nisu dopuštene.

## Način određivanja cijene ponude

Cijena ponude piše se brojkama u apsolutnom iznosu i izražava se u kunama. Cijena ponude iskazuje se za cjelokupan predmet nabave.

Ponuđene cijene su nepromjenjive (fiksne). Cijena ponude je nepromjenjiva za cijelo vrijeme trajanja ugovora.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

U cijenu ponude bez poreza na dodanu vrijednost moraju biti uračunati svi troškovi, uključujući posebne poreze, trošarine i carine, ako postoje, te popusti.

## Valuta ponude

Valuta ponude je hrvatska kuna (HRK)

## Kriterij za odabir ponude

Kriterij odabira ponude je ekonomski najpovoljnija ponuda (ENP).

Kriteriji odabira i njihov relativni značaj prikazani su u tablici u nastavku.

Kriteriji za odabir ekonomski najpovoljnije ponude i njihov relativan značaj:

|  |  |  |
| --- | --- | --- |
| *Redni broj* | ***Kriterij*** | ***Broj bodova*** |
| *1.* | *Cijena ponude* | *20* |
| *2.* | *Nefinancijski kriterij: tehnički stručnjaci* | *80* |
|  | ***Maksimalni broj bodova*** | ***100*** |

**BODOVANJE:**

**KRITERIJI ODABIRA:**

1. Financijski kriterij (cijena): 20
2. Dodatni kriterij (nefinancijski kriterij- tehnički stručnjaci): 80

**OCJENJIVANJE PONUDA**

Sveukupna ocjena ekonomski najpovoljnije ponude E je zbroj C – financijskog kriterija i NK - nefinancijskog kriterija

 E = C + NK

pri čemu je:

E – ukupan broj bodova

C – broj bodova ostvaren za ponuđenu cijenu

NK – broj bodova ostvaren za ponuđeni nefinancijski kriterij

Ekonomski najpovoljnija ponuda je ponuda s najvećim zbrojem ocjena iz financijskog i nefinancijskog dijela.

Izračun broja bodova iskazivati će se na dvije decimale.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. **CIJENA**

Bodovna vrijednost prema ovom kriteriju izračunava se prema sljedećoj formuli:

**C= 20 x Cmin/Cpon**

C – bodovi po kriteriju cijene

Cpon – cijena iz ponude ponuditelja koja se ocjenjuje (s PDV-om)

Cmin – najniža cijena od svih ponuđenih valjanih ponuda (s PDV-om)

Maksimalni broj bodova koji ponuditelj može dobiti prema ovom kriteriju je 20.

1. **NEFINANCIJSKI KRITERIJ- tehnički stručnjaci**

Naručitelj će bodovati specifično stručno iskustvo jednog stručnjaka arhitektonske struke i jednog stručnjaka građevinske struke. Ponuditelj je obvezan u ponudi dostaviti životopise (dokaze vezano uz dodjelu bodova na temelju kriterija ekonomski najpovoljnije ponude) samo za dva stručnjaka koje predlaže za bodovanje. Ako dostavi životopise za više stručnjaka, ti se životopisi ne mogu kumulirati, a Naručitelj će od ponuditelja zatražiti informaciju kojeg stručnjaka predlaže za bodovanje.

Specifično stručno iskustvo (reference) stručnjaka se određuje dodjelom bodova kako slijedi:

|  |  |  |
| --- | --- | --- |
| **KRITERIJ** | **BROJ REFERENCI** | **MOGUĆI BODOVI** |
| **STRUČNJAK- ARHITEKT** |
| Specifično stručno iskustvo (reference) stručnjaka arhitektonske struke na izradi glavnog i izvedbenog projekta za izgradnju ili rekonstrukciju građevine odnosno složene građevine minimalno bruto površine 6.000 m2, na kojoj je sudjelovao u svojstvu GLAVNOG PROJEKTANTA i za koju je izdana građevinska dozvola ili je u postupku izdavanja (podnesen zahtjev nadležnom upravnom tijelu).  | 1 | 10 |
| 2 | 20 |
| 3 i više | 40 |
| UKUPNO- STRUČNJAK- ARHITEKT  | MAX. 40 BODOVA |
| **STRUČNJAK- GRAĐEVINSKE STRUKE** |
| Specifično stručno iskustvo (reference) stručnjaka građevinske struke na izradi glavnog i izvedbenog projekta za izgradnju ili rekonstrukciju građevine odnosno složene građevine minimalno bruto površine 6.000 m2, na kojoj je sudjelovao u svojstvu PROJEKTANTA KONSTRUKCIJE i za koju je izdana građevinska dozvola ili je u postupku izdavanja (podnesen zahtjev nadležnom upravnom tijelu). | 1 | 20 |
| 2 | 30 |
| 3 i više | 40 |
| UKUPNO- STRUČNJAK GRAĐEVINSKE STRUKE | MAX. 40 BODOVA |
| **SVEUKUPNO TEHNIČKI STRUČNJACI** | **MAX 80 BODOVA** |

Gospodarski subjekti u sklopu svoje ponude dostavljaju popunjene životopise zasebno za jednog stručnjaka arhitektonske struke i jednog stručnjaka građevinske struke koji životopisi moraju sadržavati najmanje slijedeće podatke:

* Ime i prezime
* Stručnjak arhitekt/ građevinar
* Naziv / Kratki opis projekta (lokacija, tehnički opis građevine, kratki opis usluga)
* Građevinska bruto površina (m2)
* Detaljni opis projekta iz kojega naručitelj mora moći utvrditi da li stručnjaku treba dodijeliti bodove ili ne, a opis mora biti terminološki i sadržajno kompatibilan (usporediv) s opisom iz točke 6.6. Poziva na dostavu ponude
* Uspješno završen projekt DA/NE
* Razdoblje provedbe usluga (od – do, mjesec/godina)
* Naručitelj usluga /druga ugovorna strana (naziv i sjedište, ime i prezime kontakt osobe, kontakt e-mail i/ili telefon)
* Uloga osobe u realizaciji usluge
* Poslovi na kojima je osoba radila u sklopu izvršenja usluge

## Jezik ili pismo na kojem se izrađuje ponuda ili njezin dio

Ponuda se izrađuje na hrvatskom jeziku i latiničnom pismu. U slučaju navođenja pojedinačnih stručnih termina na drugom jeziku, koji se uobičajeno u praksi koriste vezano uz predmet nabave, te ih naručitelj razumije, smatrat će se da je ponuda izrađena na hrvatskom jeziku. U slučaju nedoumica oko takvih termina naručitelj može tražiti razjašnjenje.

Ukoliko je bilo koji dokument koji je sastavni dio ponude izdan na stranom jeziku, ponuditelj ga mora dostaviti zajedno s prijevodom na hrvatski jezik.

## Rok valjanosti ponude

Rok valjanosti ponude je najmanje 2 mjeseca. Ako tijekom postupka nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjerenom roku ne kraćem od pet dana.

# 7. OSTALE ODREDBE

## Odredbe koje se odnose na podugovaratelje

Podugovaratelj je gospodarski subjekt koji za ugovaratelja (izvoditelja) isporučuje robu, pruža usluge ili izvodi radove koji su neposredno povezani s predmetom nabave.

Sudjelovanje podugovaratelja ne utječe na odgovornost ugovaratelja (izvoditelja) za izvršenje ugovora.

Ukoliko gospodarski subjekt namjerava dati dio ugovora u podugovor obavezan je u ponudi:

* navesti koji dio ugovora namjerava dati u podugovor (predmet ili količina, vrijednost ili postotni udio),
* navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),
* dostaviti dokumente vezane uz osnove za isključenje i kriteriji za odabir gospodarskog subjekta (uvjeti sposobnosti).

Ugovaratelj (izvoditelj) može tijekom izvršenja Ugovora od Naručitelju zahtijevati:

* promjenu podugovaratelja za onaj dio ugovora koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora bez poreza na dodanu vrijednost, neovisno o tome je li prethodno dao dio ugovora u podugovor ili nije,
* preuzimanje izvršenja dijela ugovora koji je prethodno dao u podugovor.

Uz zahtjev ugovaratelj (izvoditelj) Naručitelju dostavlja podatke i dokumente (koji su bili traženi u Pozivu na dostavu ponuda) za novog podugovaratelja.

Naručitelj je obavezan neposredno plaćati podugovaratelju za dio ugovora koji je isti izvršio.

Ugovaratelj (izvoditelj) mora svom računu ili situaciji priložiti račune ili situacije svojih podugovaratelja koje je prethodno ovjerio.

## 7.5. Vrsta, sredstvo i uvjeti jamstva

## a) Jamstvo za ozbiljnost ponude

Ponuditelj je dužan dostaviti jamstvo za ozbiljnost ponude u iznosu od 45.000,00 kn.

U slučaju dostavi ponude od strane zajednice gospodarskih subjekata, jamstvo u cijelosti može dostaviti bilo koji član zajednice gospodarskih subjekata ili parcijalno s drugim članovima zajednice gospodarskih subjekata. Jamstvo mora sadržavati navod o tome da je riječ o zajednici gospodarskih subjekata. Ukoliko jamstvo za ozbiljnost ponude podnosi jedan od članova u jamstvu se trebaju nalaziti podaci o svim članovima zajednice gospodarskih subjekata bez obzira na to koji od članova zajednice gospodarskih subjekata dostavlja jamstvo u sklopu ponude.

Jamstvo za ozbiljnost ponude je jamstvo za slučaj odustajanja ponuditelja od svoje ponude u roku njezine valjanosti, neprihvaćanja ispravka računske greške ili odbijanja potpisivanja ugovora i nedostavljanja jamstva za uredno ispunjenje ugovora o nabavi.

Jamstvo za ozbiljnost ponude treba biti izdano u korist Naručitelja.

Jamstvo za ozbiljnost ponude treba biti u obliku bankarske garancije na poziv. Jamstvo mora biti bezuvjetno i s rokom valjanosti sukladnim roku valjanosti ponude. Gospodarski subjekt može dostaviti jamstvo koje je duže od roka valjanosti ponude.

Ukoliko se kao jamstvo za ozbiljnost ponude dostavlja bankarska garancija, ona mora biti na poziv, bezuvjetna i s rokom valjanosti sukladnim roku valjanosti ponude. Gospodarski subjekt može dostaviti jamstvo koje je duže od roka valjanosti ponude.

Napomena:

U tekstu bankarske garancije OBAVEZNO JE taksativno navesti SVE naznačene SLUČAJEVE za koje se izdaje jamstvo:

odustajanje ponuditelja od svoje ponude u roku njezine valjanosti ili,

neprihvaćanja ispravka računske greške ili,

odbijanja potpisivanja ugovora ili

nedostavljanja jamstva za uredno ispunjenje ugovora o nabavi.

Umjesto jamstva za ozbiljnost ponude u obliku bankarske garancije, ponuditelj može dati **novčani polog u traženom iznosu** u korist računa Naručitelja, kako slijedi:

IBAN: HR7123400091100111841

Poziv na broj: OIB ponuditelja

Opis plaćanja pristojbe: jamstvo za ozbiljnost ponude, **IZRADA PROJEKTNE DOKUMENTACIE CJELOVITE OBNOVE ZGRADA KOMPLEKSA SKLADIŠTA (depoa) I RADIONICA HNK U ZAGREBU na adresi Božidara Adžije 7a**

## b) Jamstvo za uredno ispunjenje ugovora

Jamstvo za uredno ispunjenje ugovora u iznosu od deset posto (10 %) od vrijednosti ugovora bez PDV-a, odabrani ponuditelj, s kojim će biti sklopljen ugovor o nabavi, dostavlja najkasnije u roku od 10 dana od dana potpisivanja ugovora, pod prijetnjom raskida ugovora.

Jamstvo za uredno ispunjenje ugovora treba biti u obliku neopozive, bezuvjetne bankovne garancije, naplative od banke na prvi poziv, bez prava na prigovor, s rokom valjanosti **minimalno 30 dana** nakon ugovornog roka za završetak usluga.

Osim u obliku bankarske garancije, Ponuditelji mogu dostaviti jamstvo za uredno ispunjenje ugovora za slučaj povrede ugovornih obveza i u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice ili Pravilniku o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima.

U slučaju sklapanja ugovora sa zajednicom ponuditelja svaki član zajednice gospodarskih subjekta može dostaviti garanciju za svoj dio jamstva (proporcionalno vrijednosti obveze člana) ili dostaviti jamstvo za uredno ispunjenje ugovora koje glasi na bilo kojega člana zajednice ponuditelja (garanta), pod uvjetom da dostavljeno jamstvo sadrži jasan i nedvosmislen navod da se radi o jamstvu za uredno ispunjenje ugovora zajednice ponuditelja s navođenjem svih članova zajednice ponuditelja.

Jamstvo za uredno ispunjenje ugovora će se naplatiti u slučaju povrede ugovornih obveza.

U slučaju produženja roka trajanja ugovora, odabrani ponuditelj dostavlja produženo jamstvo za uredno izvršenje ugovora s rokom važenja 30 dana nakon isteka roka trajanja ugovora, sukladno prethodno navedenim uvjetima.

Umjesto jamstva za uredno ispunjenje ugovora u obliku bankarske garancije, ponuditelj može dati novčani polog u traženom iznosu u korist računa Naručitelja, kako slijedi:

IBAN: HR7123400091100111841

Poziv na broj: broj ponude

Opis plaćanja pristojbe: jamstvo za uredno ispunjenje ugovora, **IZRADA PROJEKTNE DOKUMENTACIE CJELOVITE OBNOVE ZGRADA KOMPLEKSA SKLADIŠTA (depoa) I RADIONICA HNK U ZAGREBU na adresi Božidara Adžije 7a**

**7.6. Datum, vrijeme i mjesto otvaranja ponuda**

Sukladno članku 7. stavka 1. Pravilnika o provedbi postupaka nabave roba, usluga i radova za postupke obnove **nije javno**.

Krajnji rok za dostavu ponuda je **11.02.2022. godine do 11 sati**. Otvaranje ponuda započinje odmah nakon isteka roka za dostavu ponuda u prostorijama Naručitelja na adresi: HRVATSKO NARODNO KAZALIŠTE, Hrvatska, 10000 Zagreb, Trg Republike Hrvatske 15.

Ponude otvaraju najmanje dva člana stručnog povjerenstva za nabavu.

## 7.7. Posebni uvjeti za izvršavanje ugovora

Ugovorne strane sklapaju ugovor o nabavi u pisanom obliku u roku od 30 dana od dana izvršnosti odluke o odabiru. Odabrani ponuditelj dužan je u roku od 8 dana od dostave Prijedloga ugovora isti potpisati kako bi se moglo krenuti sa izvršenjem ugovornih obveza, a radi rokova izvršenja ugovora koji je usklađen sa Ugovorom o dodjeli bespovratnih financijskih sredstava za operacije koje se financiraju iz fonda solidarnosti EU.

Ugovor o nabavi mora biti sklopljen u skladu s uvjetima određenima u ovom Pozivu na dostavu ponuda i odabranom ponudom.

Naručitelj je obvezan kontrolirati je li izvršenje ugovora o nabavi usluga u skladu s uvjetima određenima u ovom Pozivu na dostavu ponuda i odabranom ponudom.

Na prava, obveze i odgovornosti ugovornih strana za ispunjenje obveza iz ugovora o nabavi, uz odredbe Pravilnika o obnovi, na odgovarajući način primjenjuju se odredbe zakona kojim se uređuju obvezni odnosi i odredbe drugih posebnih zakona kojima se uređuje predmetna materija.

Odabrani ponuditelj je dužan predmet nabave izvršiti uredno, savjesno i odgovorno, pažnjom dobrog stručnjaka, po najvišim profesionalnim standardima, u skladu s pozitivnim propisima koji se odnose na predmet nabave, nalozima i uputama Naručitelja i od njega ovlaštenih osoba, uvjetima i zahtjevima iz Poziva na dostavu ponuda.

Odabrani ponuditelj se obvezuje s osobnim podacima fizičkih osoba, koje prikuplja, koristi i obrađuje prilikom izvršavanja ugovornih obveza, postupati u skladu sa Zakonom o provedbi opće uredbe o zaštiti podataka („Narodne novine“, br. 42/18.) i drugim mjerodavnim propisima.

Na ostala prava i obveze ugovornih strana koje nisu regulirane Ugovorom, primjenjivat će se odredbe Zakona o obveznim odnosima („Narodne novine“, br. 35/05, 41/08 125/11, 78/15, 29/18.).

Mjerodavni propis koji se primjenjuje na predmet nabave iz ovog postupka nabave je Zakon o obnovi zgrada oštećenih potresom na području grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, (Narodne novine br 102/20, 10/21, 117/21) i na temelju podzakonskih propisa donesenih na temelju predmetnog Zakona:

- Pravilnik o sadržaju i tehničkim elementima projektne dokumentacije obnove, projekta za uklanjanje zgrade i projekta za građenje zamjenske obiteljske kuće oštećenih potresom na području Grada Zagreba, Krapinsko-zagorske županije i Zagrebačke županije (Narodne novine br. 127/2020),

- Odluka o donošenju Programa mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (Narodne novine br. 99/2021-1783),

- Pravilnik o provedbi postupaka nabave roba, usluga i radova za postupke obnove (Narodne novine br. 126/2021).

Izrada projektne dokumentacije financira se iz sredstava Fonda Solidarnosti EU kao prihvatljiv trošak Aktivnosti 1, Intervencije 1.

## 7.8. Rok za donošenje odluke o odabiru ili odluke o poništenju

Naručitelj utvrđuje činjenice i okolnosti u postupku nabave te na temelju utvrđenih činjenica i okolnosti donosi odluke.

Naručitelj na osnovi rezultata pregleda i ocjene ponuda te kriterija za odabir ponude donosi odluku o odabiru. Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Naručitelj će donijeti odluku o odabiru u roku od15 dana od isteka roka za dostavu ponuda.

Naručitelj donosi odluku o poništenju, ako su ispunjeni razlozi za poništenje postupka nabave. Naručitelj će donijeti odluku o poništenju u roku od 15 dana od nastanka razloga za poništenje postupka.

Naručitelj je obvezan sve odluke koje donosi u postupcima nabave dostaviti sudionicima putem EOJN RH, sukladno članku 20. Pravilnika o obnovi. Odluku o odabiru ili odluku o poništenju s preslikom zapisnika o pregledu i ocjeni ponuda, Naručitelj će dostaviti sudionicima putem EOJN-a RH.

## 7.9. Rok, način i uvjeti plaćanja

Rok plaćanja je 30 dana od dana primitka pojedinog valjanog e-računa. Naručitelj se obvezuje platiti pripadajući PDV. Račun se ispostavlja nakon obavljene usluge koja je navedena u Troškovniku. Izvršitelj ispostavlja pojedini e-račun za svaku stavku Troškovnika, nakon urednog izvršenja stavke troškovnika. Naručitelj je obvezan plaćati usluge isključivo na temelju izdanog e-računa.

## 7.10. Rok za izjavljivanje žalbe te naziv i adresa žalbenog tijela

Za rješavanje o žalbama izjavljenima sukladno odredbama Zakona o obnovi nadležna je Državna komisija za kontrolu postupaka javne nabave (u daljnjem tekstu: Državna komisija).

Žalba se izjavljuje Državnoj komisiji, Koturaška cesta 43/IV, 10000 Zagreb.

Žalba se izjavljuje u pisanom obliku. Žalba se dostavlja neposredno ili putem ovlaštenog davatelja poštanskih usluga. Žalitelj je obvezan primjerak žalbe dostaviti Naručitelju u roku za žalbu.

U postupku nabave sukladno Pravilniku o obnovi

U odnosu na provedeni postupak nabave sukladno članku 6. **Pravilnika o provedbi postupaka nabave roba, usluga i radova za postupke obnove (Narodne novine br. 126/21**, žalba se izjavljuje u roku od 8 (osam) dana i to od dana objave odluke o odabiru ili poništenju, u odnosu na**:**

* + Poziv na dostavu ponude,
	+ postupak pregleda, ocjene i odabira pouda,
	+ ili razloge poništenja.

Na sva pitanje vezana za rad Državne komisije na odgovarajući način primjenjuju se odredbe posebnog propisa kojim se uređuje nadležnost i druga pitanja vezano za rad Državne komisije.

PRAVNA PRIRODA I NAČELA ŽALBENOG POSTUPKA

Žalbeni postupak vodi se prema odredbama Pravilnika o obnovi i zakona kojim se uređuje upravni postupak.

Žalbeni postupak temelji se na načelima javne nabave i upravnog postupka.

U žalbenom postupku odlučuje se o zakonitosti postupaka, radnji, propuštanja radnji i odluka donesenih u postupcima nabave.

## 7.11. Ugovorna kazna

Ako odabrani ponuditelj (ugovaratelj) svojom krivnjom uredno ne izvrši Ugovor za predmet nabave ili zakasni s izvršenjem Ugovora za predmet nabave, dužan je Naručitelju platiti ugovornu kaznu u iznosu 1% od ukupno ugovorene vrijednosti bez PDV-a za svaki dan kašnjenja do urednog izvršenja te nadoknaditi Naručitelju sve eventualne troškove i štetu koja bi iz toga proizašla.

Ukupni iznos ugovorne kazne ne može biti veći od 10 % ukupno ugovorene vrijednosti bez PDV-a.

Naručitelj ima pravo iznos ugovorne kazne odbiti od bilo kojeg računa ili naplatiti putem jamstva za uredno ispunjenje ugovora.

Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne. Odredbe o ugovornoj kazni neće se primjenjivati, ako je ugovoreni rok prekoračen uslijed više sile ili krivnjom trećih osoba, a što Ugovaratelj mora dokazati. Plaćanje ugovorne kazne ne oslobađa Ugovaratelja obveze izvršenja predmeta nabave.

## 7.12. Uvjeti i zahtjevi koji moraju biti ispunjeni sukladno posebnim propisima ili stručnim pravilima

Svaki gospodarski subjekt koji obavlja poslove projektiranja u trenutku sklapanja ugovora i tijekom cjelokupnog trajanja ugovora mora ispunjavati uvjete za obavljanje te djelatnosti sukladno odredbama Zakona o poslovima i djelatnostima prostornog uređenja i gradnje („Narodne Novine“ broj 78/15, 118/18 i 110/19; dalje u tekstu: ZPDPUG) i Zakona o komori arhitekata i komorama inženjera u graditeljstvu i prostornom uređenju („Narodne Novine“ broj 78/15, 114/18 i 110/19) te svakoj naknadnoj izmjeni i dopuni tih propisa.

Stručnjaci koji će sudjelovati u izvršenju predmeta nabave u svojstvu stručnjaka za projektiranje, moraju ispunjavati uvjete i zahtjeve propisane odredbama Zakona o poslovima i djelatnostima prostornog uređenja i gradnje („Narodne novine“ br. 78/15, 118/18 i 110/19, dalje: ZPDPUG), Zakona o gradnji („Narodne novine“ broj 153/13, 20/17, 39/19 i 125/19, dalje u tekstu: ZOG) i Zakona o komori arhitekata i komorama inženjera u graditeljstvu i prostornom uređenju („Narodne novine“ broj 78/15, 114/18, 110/19) za poslove projektiranja, čije tumačenje je u nadležnosti Ministarstva prostornoga uređenja, graditeljstva i državne imovine (dalje u tekstu: Ministarstvo).

Uz navedeno, stručnjaci koji će sudjelovati u izvršenju predmeta nabave u svojstvu stručnjaka za projektiranje, moraju ispunjavati uvjet i zahtjev propisan odredbom članka 18. stavka 4. na način da projekt obnove konstrukcije zgrade, ovisno o načinu obnavljanja oštećene zgrade i stanju zgrade, izrađuju ovlašteni inženjer građevinarstva koji ima najmanje pet godina radnog iskustva u projektiranju konstrukcija i ovlašteni arhitekt koji ima najmanje pet godina radnog iskustva, ako ovim Zakonom nije propisano drukčije, te ovlašteni inženjer strojarstva i ovlašteni inženjer elektrotehnike, ako za to postoji potreba. U slučaju projekta obnove konstrukcije zgrade kojom se projektira samo popravak konstrukcije, projekt može izraditi i samo ovlašteni inženjer građevinarstva koji ima najmanje pet godina radnog iskustva u projektiranju konstrukcija.

Također, gospodarski subjekt te stručnjaci koji će pružati usluge koje čine predmet nabave moraju u izvršavanju ugovora ispunjavati uvjete i zahtjeve iz Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“ broj 102/20 i 10/21), Odluke o donošenju Programa mjera obnove zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“ broj 99/21) te Pravilnika o sadržaju i tehničkim elementima projektne dokumentacije obnove, projekta za uklanjanje zgrade i projekta za građenje zamjenske obiteljske kuće oštećenih potresom na području Grada Zagreba, Krapinsko-zagorske županije i Zagrebačke županije („Narodne novine“ broj 127/20), što se odnosi i na sve eventualne izmjene i dopune tih propisa, ali i drugih pozitivnih propisa koji uređuju pitanja relevantna za izvršenje predmeta nabave.

**7.12.1. OBAVLJANJE DJELATNOSTI PROJEKTIRANJA**

Temeljem ZOG, ZPDPUG i Zakona o komori arhitekata i komorama inženjera u graditeljstvu i prostornom uređenju („Narodne novine“ broj 78/15, 114/18 i 110/19), uslugu projektiranja – izrade projektne dokumentacije obnove investitor mora povjeriti osobama koje ispunjavaju uvjete za obavljanje poslova projektiranja.

Dokumenti kojima gospodarski subjekt dokazuje da ispunjava zahtjeve koji moraju biti ispunjeni sukladno posebnim propisima:

**7.12.1.1. PRAVNA ILI FIZIČKA OSOBA S NASTANOM U REPUBLICI HRVATSKOJ**

Ukoliko je gospodarski subjekt pravna osoba koji ima poslovni nastan u Republici Hrvatskoj, sukladno članku 19. ZPDPUG dostavlja:

- upis u sudski, registar Republike Hrvatske i dokaz da zapošljava (jednog) ovlaštenog arhitekta, odnosno ovlaštenog inženjera.

Ukoliko je gospodarski subjekt fizička osoba koja ima poslovni nastan u Republici Hrvatskoj, sukladno članku 19. ZPDPUG dostavlja:

- rješenje o upisu u upisnik ureda za samostalno obavljanje poslova projektiranja ili rješenje o upisu u upisnik zajedničkih ureda za obavljanje poslova projektiranja.

**7.12.1.2. STRANE PRAVNE OSOBE SA SJEDIŠTEM U DRUGOJ DRŽAVI ČLANICI SVJETSKE TRGOVINSKE ORGANIZACIJE**

A) OBAVLJANJE DJELATNOSTI NA PRIVREMENOJ ILI POVREMENOJ OSNOVI

Ukoliko je gospodarski subjekt strana pravna osoba sa sjedištem u drugoj državi članici Svjetske trgovinske organizacije (članice Svjetske trgovinske organizacije su i države EGP-a), koja u Republici Hrvatskoj obavlja djelatnost projektiranja na privremenoj i povremenoj osnovi, sukladno članku 69. ZPDPUG dostavlja:

- dokument iz kojeg je razvidno da je Ministarstvu dostavio:

- izjavu da u Republici Hrvatskoj namjerava obavljati djelatnost projektiranja na povremenoj ili povremenoj osnovi i

- isprave kojima dokazuje: pravo obavljanja djelatnosti u državi poslovnog nastana te da je pokriven jamstvom, odnosno osiguranjem od odgovornosti za štetu koju bi obavljanjem djelatnosti mogao učiniti investitoru ili drugim osobama,

ili

- potvrdu Ministarstva da može djelatnost projektiranja obavljati na privremenoj ili povremenoj osnovi.

Za svog stručnjaka gospodarski subjekt strana pravna osoba sa sjedištem u drugoj državi članici Svjetske trgovinske organizacije (članice Svjetske trgovinske organizacije su i države EGP-a), koja u Republici Hrvatskoj obavlja djelatnost projektiranja na privremenoj i povremenoj osnovi, mora također dostaviti:

- dokument iz kojeg je razvidno da je odgovarajućoj strukovnoj Komori dostavio:

- izjavu da u Republici Hrvatskoj namjerava obavljati djelatnost projektiranja na povremenoj ili povremenoj osnovi,

- pojedinosti o svakom osiguranju ili drugom načinu osobne ili kolektivne zaštite s obzirom na profesionalnu djelatnost,

- dokumentaciju iz članka 62. ZPDPUG-a,

ili

- potvrdu odgovarajuće Komore da strana fizička osoba može poslove projektiranja obavljati na privremenoj ili povremenoj osnovi,

ili

- rješenje odgovarajuće Komore o priznavanju strane stručne kvalifikacije,

ili

- rješenje odgovarajuće Komore o upisu u imenik stranih ovlaštenih arhitekata, odnosno imenik stranih ovlaštenih inženjera.

Gospodarski subjekt koji je strana pravna osoba sa sjedištem u trećoj državi, koja nije članica Svjetske trgovinske organizacije, koja pod pretpostavkom uzajamnosti u Republici Hrvatskoj obavlja djelatnost projektiranja na privremenoj i povremenoj osnovi, pod uvjetom da je pretpostavka uzajamnosti ispunjena, dostavlja iste dokumente kao i odabrani ponuditelj sa sjedištem u drugoj državi članici Svjetske trgovinske organizacije.

B) OBAVLJANJE DJELATNOSTI NA TRAJNOJ OSNOVI

Ukoliko je gospodarski subjekt strana pravna osoba sa sjedištem u drugoj državi članici Svjetske trgovinske organizacije, koja u Republici Hrvatskoj koja djelatnost projektiranja obavlja putem podružnice, sukladno članku 70. ZPDPUG, za podružnicu dostavlja:

- upis u sudski registar Republike Hrvatske i dokaz da podružnica zapošljava (jednog) ovlaštenog arhitekta, odnosno ovlaštenog inženjera.

Iste dokumente dostavlja i gospodarski subjekt koji je strana pravna osoba sa sjedištem u trećoj državi, koja nije članica Svjetske trgovinske organizacije, koja pod pretpostavkom uzajamnosti u Republici Hrvatskoj trajno obavlja djelatnost projektiranja putem podružnice, pod uvjetom da je pretpostavka uzajamnosti ispunjena.

Utvrđivanje ispunjenosti pretpostavke uzajamnosti u obavljanju poslova i djelatnosti prostornog uređenja i gradnje je u nadležnosti Ministarstva.

**7.12.1.3. STRANE FIZIČKE OSOBE SA SJEDIŠTEM U DRUGOJ DRŽAVI UGOVORNICI EGP-A**

Ukoliko je gospodarski subjekt strana fizička osoba sa sjedištem u drugoj državi EGP-a koja obavlja djelatnost projektiranja na privremenoj i povremenoj osnovi, sukladno članku 61. ZPDPUG dostavlja:

- dokument iz kojeg je razvidno da je odgovarajućoj strukovnoj Komori dostavila:

- izjavu da u Republici Hrvatskoj namjerava obavljati djelatnost projektiranja na povremenoj ili povremenoj osnovi,

- pojedinosti o svakom osiguranju ili drugom načinu osobne ili kolektivne zaštite s obzirom na profesionalnu djelatnost,

- dokumentaciju iz članka 62. ZPDPUG-a.

Uvjeti izvršenja usluge projektiranja, odnosno izrade projektne dokumentacije navedeni su pod ovom točkom Poziva na dostavu ponuda.

Naručitelj će nakon objavljene dostave odluke o odabiru, a prije sklapanja ugovora, zatražiti od odabranog ponuditelja da u roku koji ne može biti kraći od pet (5) dana dostavi dokumente (potvrde, rješenja, suglasnosti ili drugi važeći dokument izdan od strane nadležnog tijela), kojima se dokazuje ispunjavanje uvjeta sukladno ovoj točki Poziva na dostavu ponuda.

Prilozi Pozivu na dostavu ponuda:

* Troškovnik

## IZJAVA O NEKAŽNJAVANJU

Temeljem članka 10. stavka 1. i članka 6. Pravilnika o provedbi postupaka nabave roba, usluga i radova za postupke obnove (Narodne novine br. (Narodne novine, br. 126/2021-2146), kao ovlaštena osoba za zastupanje gospodarskog subjekta dajem sljedeću:

**I Z J A V U O N E K A ŽN J A V A N J U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime) (adresa stanovanja)*

broj identifikacijskog dokumenta \_\_\_\_\_\_\_\_\_\_\_\_\_\_\_\_\_\_ izdanog od\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kao osoba iz članka 10. stavak 1. točka 6. Pravilnika o provedbi postupaka nabave roba, usluga i radova za postupke obnove **za sebe, za članove uprave, upravljačkog ili nadzornog tijela ili za osobe koje imaju ovlasti zastupanja, donošenja odluka ili nadzora toga gospodarskog subjekta i za gospodarski subjekt**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

Izjavljujem da ja osobno, niti članovi upravnog, upravljačkog ili nadzornog tijela ili osobe koje imaju ovlasti zastupanja, donošenja odluka ili nadzora toga gospodarskog subjekt niti gore navedeni gospodarski subjekt nismo pravomoćnom presudom osuđeni za:

1. **sudjelovanje u zločinačkoj organizaciji, na temelju:**
* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona i
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);
1. **korupciju, na temelju:**
* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona i
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);
1. **prijevaru, na temelju:**
* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona i
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
1. **terorizam ili kaznena djela povezana s terorističkim aktivnostima, na temelju:**
* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
1. **pranje novca ili financiranje terorizma, na temelju:**
* članka 98. (financiranje terorizma) i članka 265. (pranje novca) Kaznenog zakona i
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
1. **dječji rad ili druge oblike trgovanja ljudima, na temelju:**
* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**NAPOMENA:** Gospodarski subjekt i davatelj ove Izjave o nekažnjavanju, ovom Izjavom, dokazuju da podaci koji su sadržani u dokumentu odgovaraju činjeničnom stanju u trenutku dostave naručitelju.

Datum davanja izjave o nekažnjavanju:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2022. godine.

M.P.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime osobe iz članka 10. stavak 1.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe iz članka 10. stavak 1.)

**UPUTA:** Ovaj obrazac potpisuje osoba ovlaštena za zastupanje gospodarskog subjekta. Ovaj obrazac Izjave o nekažnjavanju **mora imati ovjereni potpis davatelja Izjave kod javnog bilježnika.**